אורה איתן

אורה איתן (נולדה בתל אביב ב-28 במרץ 1940) היא מאיירת וסופרת ילדים ישראלית. איירה מעל ל-100 ספרים, רובם הגדול בישראל וחלקם בחו"ל. מרצה בכירה בדימוס באקדמיה לאמנות ועיצוב "בצלאל" ירושלים. אורה איתן נולדה בתל אביב ב-1940 לזאב ודבורה זנדהאוז. סיימה את לימודיה במחלקה לגרפיקה ב"בצלאל", ירושלים בשנת 1961. משנת 1964, עסקה באיור לתחומים שונים. איור לעיתונים: "למרחב", "הארץ שלנו", "מוניטין", "צ'ופר", ו"פילון". ברובם פרסמה טורים אישיים וסיפורים מאוירים. ב"פילון" הייתה ציירת העיתון וחברת מערכת. איוריה מלווים ספרים של ח.נ. ביאליק, לאה גולדברג, אנדה עמיר, עמוס עוז, אורי אורלב, נורית זרחי, חיה שנהב, נירה הראל, יהודה אטלס ואחרים. השתתפה במעל ל-20 תערוכות קבוצתיות בישראל ובעולם. ב-1990 הציגה תערוכת יחיד ב-Widener Library(אנ'), אוניברסיטת הרווארד, קיימברידג'. וב-2012 תערוכת יחיד במוזיאון נחום גוטמן לאמנות בתל אביב. משנת 1977 ועד 2009 לימדה איור במחלקה לתקשורת חזותית באקדמיה לאומנות ועיצוב "בצלאל" ירושלים, ועוטרה כיקירת המחלקה לתקשורת חזותית בשנת 2010. כמו כן הייתה מרצה אורחת בבית הספר לעיצוב ברוד איילנד (אנ'). שמעון זנדהאוז הוא אחיה הצעיר. הייתה נשואה לפרופ' איתן צ'רנוב שנפטר ב-2002 ממחלת הסרטן, אם לדן ונועה. איוריה משופעים בטכניקות מגוונות, ומאופיינים ברעננות סגנונית. "אם 'סגנון' הוא יותר מכול 'הצורה הקבועה – ולפעמים היסודות, התכונות, והמבע הקבועים – באמנותו של יחיד או של קבוצה', כניסוחו פרופ' מאייר שפירו, הרי שאורה איתן חומקת מן ה'קבוע' ומן היציב כמו מאש, ומסרבת להיכנע לעוּלם." כך כותבת עליה האוצרת טלי תמיר. מאפיין נוסף לעבודותיה של אורה איתן הוא ההתייחסות העמוקה ומלאת הכבוד לטקסט, המהווה גורם מכונן בקביעת הסגנון והטכניקה של האיור: "לשפה השפעה מכרעת על אופן הטיפול בצד החזותי של הספר... יש להיות קשוב לדקויות של מלאכת הכתיבה: המבנה, המקצב, המוזיקליות ומצלול המילים", כך אורה איתן מתוך אותו מאמר. איוריה של אורה איתן, על כל גווניהם וסגנונם, לעולם לא מאבדים את נקודת המבט הילדותית, ושומרים בכך על תמימות וכוח חיים ילדותי: "...האמנות של איתן אמנם נטועה בילדות. אפילו כשהיא מדברת על אמצעי הביטוי העומדים לרשותה, היא משווה את עצמה בלי משים לילד בחנות צעצועים." מתוך "כתמי פיח, כתמי אור – על שמלת השבת של אורה איתן" מאת מרית בן ישראל. ספריה של איתן זיכו אותה במעל ל-20 פרסים ואותות בישראל ובעולם: היא הראשונה שזכתה במדליה ע"ש בן יצחק מטעם מוזיאון ישראל ("חגיגה של שירים", עם עובד 1978) ופעמיים נוספות זכתה במדליה עבור: "קאובוי דני", הוצאת שבא 2006. ועבור "גן שלנו אני ואתם", עם עובד, 1986, אותה חלקה עם אחיה שמעון זנדהאוז, מעצב הספר. כמו כן, הייתה הראשונה שזכתה בפרס נחום גוטמן לאיור בשנת 1988 עבור: "תרנגולת כחולה", "גן שלנו אני ואתם", "אבל הבטן מסתירה". זכתה פעמיים בעיטור כריסטיאן אנדרסן לספרות ילדים ונוער: ב-1978 עבור "חגיגה של שירים", וב-2006 עבור "קאובוי דני" של קריסטין לומיס. יותם הקסם, יאנוש קורצ'אק, עם עובד, תל אביב, 1964 מלחמות אוטרברי, סי.די. לואיס, עם עובד, תל אביב 1965 כל השבט הזה, ישראל לרמן, עם עובד, תל אביב, 1966 סוד הגן הנעלם, פרנסס ה. ברנט, יזרעאל, תל אביב, 1967 הנעליים של טנבורי, שמעון בלס, לוין אפשטיין, תל אביב, 1970 מי מפחד מעקרת הבית, נירה הראל, לוין אפשטיין, תל אביב, 1971 הצעצועים שלי, יואש ביבר, מסדה, תל אביב, 1971 הכלב נפת, אורה איתן, עם עובד, תל אביב, 1974 מעשה בחמור, אורה איתן, עם עובד, 1975 חגיגה של שירים, בחר:מנחם רגב, עם עובד, תל אביב, 1977 עלילות טיף טף, נירה הראל, מסדה, תל אביב, 1978 ילדת-חוץ, נורית זרחי, זמורה ביתן, תל אביב, 1978 סומכי, עמוס עוז, עם עובד, תל אביב, 1978 גר אצלנו מלאך, יעקב שביט, הדר, תל אביב, 1979 לא לגרש את נני, נורית זרחי, ספרית פועלים, תל אביב, 1979 סבתא סורגת, אורי אורלב, כתר, ירושלים, 1980 האי ברחוב הציפורים, כתר, ירושלים, 1981 כלב ציד משלי, יועש ביבר, עם עובד, תל אביב, 1982 על ההר יושב ענק, חיה שנהב, עם עובד, תל אביב, 1982 לכל עשב יש מלאך, הרב יצחק אבידור הכהן, שוקן, תל אביב, 1982 בואו עננים, לאה גולדברג, ספרית פועלים, תל אביב, 1983 גדי קטן רוצה חבר, חיה שנהב, עם עובד, תל אביב, 1983 על צד שמאל, אורי אורלב, כתר, ירושלים, 1984 גן שלנו, בעריכת מירי ברוך, עם עובד, תל אביב, 1985 תרנגולת כחולה, חיה שנהב, עם עובד, 1987 עלה של זהב, לאה גולדברג, ספרית פועלים, תל אביב, 1988 אפשר להשאיר הודעה, נירה הראל, עם עובד, תל אביב, 1989 גן שלנו-חי צומח, בעריכת מירי ברוך, עם עובד, תל אביב, 1989 באה המלכה למלך, נורית זרחי, מסדה, רמת גן, 1992 אני רוצה שאמא, יהודה אטלס, שבא, תל אביב, 1994 היה הייתם שני קופים, דויד גרוסמן, עם עובד, תל אביב, 1996 לילה בא, בתרגום דויד גרוסמן, שבא, תל אביב, 1997 קאובוי דני, כריסטין לומיס, בתרגום אורה איתן, שבא, תל אביב, 2005 שירים ופזמונות לילדים, ח.נ. ביאליק, כרמל, ירושלים, 2007 דוד ירח בשמים, אנדה עמיר, דביר, 2010 No Milk, Jeniffer A.Ericsson;Tambourine-William Morrow, New York, 1993 Sun Falling, Night Calling, Laura Lueck; Simon & Schuster; New York,1994 Inch by Inch, David Mallet;Harper Collins;New York 1995 Hanna's Sabbath Dress, Izthak Damiel;Simon & Schuster;New York,1996 Fukuikan Shoten inc;Tokyo, 1998 Little Wild Parrot, Tony Johnson;Tambourine-William Morrow, New York' 1996 Cowboy Bunnies, Christine Loomis;Putnam, New York, 1997 Astro Bunnies,Christine Loomis;Putnam, New York,2001 Up Bear Down Bear, Trudy Harris;Hughton-Miffin;Boston,2001 Georgia Rises, A Day in a life of Georgia O'keeffe, Kathryn Lasky, Farrar,Straus,Giroux, 2008 אורה איתן באתר עם עובד אורה איתן, באתר "דףדף" רשימת הפרסומים של אורה איתן, בקטלוג הספרייה הלאומית הספר הכלב נֹפת באתר עם עובד ארכיון אורה איתן, בספרייה הלאומית מידע על אורה איתן בקטלוג הספרייה הלאומית מרית בן ישראל, "שמלת השבת של אורה איתן 1 - עולמה של חנה'לה" מרית בן ישראל, "שמלת השבת של אורה איתן 2 - איך מציירים אור?" מרית בן ישראל, "שמלת השבת של אורה איתן 3 - ילדה ואמנית" באיקו"מ(הקישור אינו פעיל, 3.7.2019) ד"ר מרגלית מולנר גויטיין, אורה איתן - מאיירת ילדותנו, באתר News1 מחלקה ראשונה, 16 באפריל 2012 עופרה רודנר, ספר מושלם - בסטנדרטים שספרות הילדים בארץ ממעטת להגיע אליהם, באתר הארץ, 30 באוקטובר 2019 תור גונן, ללא תיווך: האיור כמדיום אמנותי עצמאי ביצירתה של אורה איתן, עיונים בספרות ילדים 19, תשס"ט אורה איתן, דף שער בספרייה הלאומית אורה איתן, בלקסיקון הספרות העברית החדשה IBBY, IBBY Honour List (1956-1980), April 1980, p.28. IBBY, IBBY Honour List (2006), June 2006, p.51. .